**Arvioinnin polut käyttöön esi- ja alkuopetuksessa**

**Tiedostetaan ja asetetaan tavoitteet**

1. **Työskentelytaitojen polku**
2. **Vuorovaikutus- ja tunnetaitojen polku**
3. **Lukemisen polku**
4. **Kirjoittamisen polku**
5. **Matemaattisten perustaitojen polku ja 6. Matemaattisten taitojen polku**

Tavoitteet (kaikki kuusi polkua) käydään läpi oppilaiden kanssa yhdessä.

Polut tulostetaan kaikille e-2lk oppilaille omiin arviointikansioihin.

Polut (6kpl) tulostetaan ja laminoidaan A3-koossa alkuluokkiin näkyviin.

Lisäksi huomioidaan seudullinen tvt-strategia, jossa oppilaiden tulee saavuttaa tietyt tvt-taidot 2. luokan loppuun mennessä. Tästä laaditaan erillinen taitojen tsekkauslista arviointikansioihin.

**Oppimisen ohjaaminen ja kehittävä arviointi**

Minkään taidon oppimista tai polun tavoitteen saavuttamista ei pidetä itsestäänselvyytenä vaan oppimista ohjataan.

Luokittain arvioidaan ja sovitaan, mikä tavoite otetaan milloinkin kohdennettuun harjoitteluun kussakin alkuluokassa työskentely-, tunne- ja vuorovaikutustaidoista. Käytetään nimitystä luokan tähtitavoite. Tähtitavoite kirjataan näkyviin luokan tähtitavoitetauluun toiminnallisen itsearviointiseinän yläpuolelle.

Taidon oppimista arvioidaan itse- ja vertaisarvioinnin keinoin ja tämä tapahtuu nimikoidulla pyykkipojalla kolmiportaiseen asteikkoon työskentelyn lopuksi tai päivän päätteeksi.

**Taitojen oppimisen/tavoitteiden saavuttamisen arvioinnista**

Vähintään vuosineljänneksittäin arvioidaan lasten kanssa yksilöllisesti, mitkä tavoitteet mistäkin poluista kukin on saavuttanut.

Oppimista tapahtuu myös ilman ohjausta, muuna aikana ja muualla kuin koulussa. Osalla oppilaista on jo valmiudet kouluun tullessaan. Taidon osaamisen näyttö riittää tällöin arvioinnissa.

Taidon saavuttamista arvioidaan lähtökohtaisesti eskarin, ykkösluokan ja kakkosen aikana ja lopussa seuraavin symbolein.

E: \

1lk: /

2lk: O

Lopullinen taito on merkattu siis ympyröidyllä rastilla. Tavoitteena on, että polkujen tavoitteet on saavutettu viimeistään 2. luokan loppuun mennessä. Tarvittaessa tavoitteiden saavuttamista tukee yleisen tai tehostetun tuen yksilölliset tukitoimet. Arviointi mahdollistaa poikkeamisen yksilöllisesti kolmen vuoden esi- ja alkuopetuksesta kahteen tai neljään vuoteen.

**Sähköinen arvioinnin apuväline opettajalle mahdollista ottaa käyttöön**

Sheets- ohjelmasta löytyy opettajan työvälineeksi vielä sähköinen tsekkauslista.

* Google Café: cafe.edu.pohjoiskarjala.net
* Kirjaudu: etunimi.sukunimi@edu.liperi.fi
* Ohjelmaan mahdollista klikkailla merkinnät kunkin tavoitteen saavuttamisesta jokaiselle oppilaalle skaalalla: Harjoittelen, osaan, olen super

Tämä sähköinen arviointiväline on mahdollista ottaa käyttöön jatkossa myös isompien oppilaiden yksilöllisen jatkuvan arvioinnin välineeksi. Opettaja kirjaa ainakin keskeiset oppiaineiden vuosiluokkaistetut tavoitteet laaja-alaisen osaamisen seitsemän tavoitteen alle. Oppimista seurataan yhdessä oppilaan kanssa.